επ αρρενιδου αρχοντος επι της ακαμαντιδος πεμπτης πρυτανειας μαιμακτηριωνος δεκατη υστερα τριτη και εικοστη της πρυτανειας εκκλησια κυρια των προεδρων επεψηφιζεν ιππων κρατιστολεω ξυπεταιων και οι συμπροεδροι θρασων θρασωνος ανακαιευς ειπεν επειδη ζηνων μνασεου κιτιευς ετη πολλα κατα φιλοσοφιαν εν τη πολει γενομενος εν τε τοις λοιποις ανηρ αγαθος ων διετελεσε και τους εις συστασιν αυτω των νεων πορευομενους παρακαλων επ αρετην και σωφροσυνην παρωρμα προς τα βελτιστα παραδειγμα τον ιδιον βιον εκθεις απασιν ακολουθον οντα τοις λογοις οις διελεγετο τυχη αγαθη δεδοχθαι τω δημω επαινεσαι μεν ζηνωνα μνασεου κιτιεα και στεφανωσαι χρυσω στεφανω κατα τον νομον αρετης ενεκεν και σωφροσυνης οικοδομησαι δε αυτω και ταφον επι του κεραμεικου δημοσια της δε ποιησεως του στεφανου και της οικοδομης του ταφου χειροτονησαι τον δημον ηδη τους επιμελησομενους πεντε ανδρας εξ αθηναιων εγγραψαι δε το ψηφισμα τον γραμματεα του δημου εν στηλαις δυσι και εξειναι αυτων θειναι την μεν εν ακαδημεια την δε εν λυκειω το δε αναλωμα το εις τας στηλας γενομενον μερισαι τον επι της διοικησεως οπως αν απαντες ιδωσιν οτι ο δημος ο των αθηναιων τους αγαθους και ζωντας τιμα και τελευτησαντας επι δε την οικοδομην κεχειροτονηνται θρασων ανακαιευς φιλοκλης πειραιευς φαιδρος αναφλυστιος μενων αχαρνευς σμικυθος συπαληττιος διων παιανιευς.
Attica — Athens — 262/1 BC — Diog. Laert. VII 10-12 — CQ 54 (2004) 470-483
 262/1 BC 